กระทรวงมหาดไทย เตรียมเสนอคณะรัฐมนตรี มอบ 12 ของขวัญปีใหม่ 2565 ลดดอกเบี้ยโรงรับจำนำ ค่ามิเตอร์น้ำ ยกระดับบริการดิจิทัล
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า รัฐบาลมีนโยบายมอบของขวัญปีใหม่ 2565 ให้กับประชาชน ซึ่งในส่วนของกระทรวงมหาดไทย ได้จัดทำโครงการ “130 ปี มหาดไทย ส่งสุข คลายทุกข์ให้ประชาชนรับปีใหม่ 2565” แบ่งเป็น 3 ด้าน 12 ของขวัญคือ ด้านเศรษฐกิจ จำนวน 5 รายการ ได้แก่ สถานธนานุบาลทั่วไทย พร้อมใจลดอัตราดอกเบี้ยให้กับผู้ใช้บริการสถานธนานุบาลขององค์กรปกครองส่วนท้องถิ่น 253 แห่งทั่วประเทศ ตั้งแต่วันที่ 1 ธันวาคม 64 - 31 มกราคม 65 /"เชฟชุมชน... เรียนฟรี มีทุนให้” ฝึกอบรมความรู้ด้านการทำอาหารระยะสั้นให้ประชาชนในพื้นที่กรุงเทพมหานคร นำไปต่อยอดประกอบอาชีพ สามารถขอรับเงินทุนประกอบอาชีพจำนวนไม่เกิน 5,000 บาทต่อครอบครัวที่สำนักงานเขตตามที่อยู่ในทะเบียนบ้าน /ติดมิเตอร์ใหม่ ลดราคา การประปาฯ สำหรับผู้ใช้น้ำรายใหม่ประเภทที่พักอาศัยในพื้นที่ให้บริการ ระหว่างวันที่ 1 มกราคม – 28 กุมภาพันธ์ 2565 /มหานครสดใส ชาร์จไฟกับ กฟน.” บริการติดตั้งหัวชาร์จยานยนต์ไฟฟ้าในพื้นที่กรุงเทพมหานคร นนทบุรีและสมุทรปราการ จำนวน 100 หัวชาร์จ และของถูกขายฟรี ของดีพาส่งออก” จัดพื้นที่บริเวณตลาดน้ำสวนผัก คลองสองนครา ณ องค์การตลาดสาขาตลิ่งชัน ให้ประชาชนจำหน่ายสินค้าฟรี พร้อมเปิดเส้นทางท่องเที่ยวในชุมชน ล่องเรือเที่ยววัดและจับคู่ทางธุรกิจบน Platform ต่างๆ ส่งออกไปยังต่างประเทศอีกด้วยนอกจากนี้ ยังมีด้านพัฒนาบริการดิจิทัล จำนวน 4 รายการ ได้แก่ “DOPA Citizen Service บริการวิถีใหม่...ง่าย ๆ แค่ปลายนิ้ว” รวบรวมการให้บริการแบบออนไลน์จำนวน 21 งานบริการของกรมการปกครองไว้ในช่องทางเดียว /คนกรุงสบาย จดทะเบียนที่ดินออนไลน์ใกล้บ้าน” อำนวยความสะดวกให้กับประชาชนสามารถจดทะเบียนสิทธิและนิติกรรมแบบออนไลน์ต่างสำนักงานที่ดินได้ในพื้นที่กรุงเทพมหานคร / “Click ชุมชน... เรียนรู้ ดู เที่ยว ทั่วไทย” ให้บริการ Platform ดิจิทัล “Click ชุมชน” รวบรวมข้อมูลชุมชน ท่องเที่ยวชุมชน สินค้า OTOP แหล่งทุนชุมชน และความรู้ชุมชน และผังเมือง Delivery” ในชื่อ "Landuse Plan" สามารถตรวจสอบและทราบถึงศักยภาพการพัฒนาที่ดินของตนเอง ผ่านช่องทางเว็บไซต์และแอปพลิเคชันด้านพัฒนาคุณภาพชีวิต จำนวน 3 รายการ ได้แก่ “มหาดไทยสูบส่งน้ำ ส่งสุข คลายทุกข์ คลายแล้ง” ช่วยเหลือและแก้ไขปัญหาอุทกภัย / ขยายเขต 10 วันทันใจกับไฟฟ้าภูมิภาค” ยกระดับการให้บริการขอติดตั้งมิเตอร์แรงต่ำขนาดไม่เกิน 30 แอมป์ ร่วมกับงานขยายเขตระบบจำหน่ายไฟฟ้าแรงต่ำระยะทางไม่เกิน 140 เมตร แบบ One Touch Service ภายใน 10 วันทำการ ในพื้นที่เขตชุมชน โดยไม่คิดค่าใช้จ่าย และสนามปันสุข” เปิดพื้นที่สาธารณะภายในพื้นที่ระบบบำบัดน้ำเสีย ทั้ง 23 แห่ง ให้ประชาชนใช้ทำกิจกรรมต่างๆ โดยไม่มีค่าใช้จ่าย